**Ο άντρας εκείνος που τρέχαμε μαζί Madison** Γεν.Λύκειο

Φιλοξενούμενη καθόμουν κι αγνάντευα τη θάλασσα απ’ το λόφο ,

‘κει στο σπίτι της το ‘ξοχικό .

Πάνω στην κούνια της , ένας γοητευτικός κισσός

και μια ντροπαλή βοκαμβήλια ζούσαν τη γνωριμία της αγάπης τους

κι έπαιζαν , κι αγκαλιάζονταν στα κρυφά

μπλέκοντας τους βλαστούς τους πάνω στα χερούλια της κούνιας

αυτή που έκανε το μυστικό τους ραντεβού .

Κι από της Άνοιξης το εξοχικό …

με τράβηξε ο παιχνιδιάρης αέρας .

Απ’ το χέρι με τραβούσε και τρέχαμε ,

μέσα από μικρά , ρομαντικά σοκάκια ,

‘κει που οι κόρες ερωτεύονται τους γιους του φεγγαριού

και κάθε βραδάκι τις τρελαίνουν με λουλούδια , μουσικές

κι αγάπης λόγια φαρμακεμένα με νεανικό έρωτα

για να φιλούν οι κόρες τα παλικάρια ,

στα μπαλκόνια της αγάπης τους .

Με πήρε αγκαλιά ‘κείνο το ξανθό παλικάρι

και με ανέβασε σ’ ένα καράβι ,

σαν το ‘‘γαμήλιο ταξίδι ενός ζευγαριού’’ ο τρόπος που γλεντούσαμε .

Τα βράδια με το φεγγάρι , το μαέστρο της καντάδας ,

με φιλούσε τo καλοκαίρι το ξανθό παλικάρι ,

και κατάλαβα πως ήταν μεθυσμένο απ’ την καλοκαιρία .

Αγκαλιαζόμασταν, χορεύαμε, μας κοιτούσε το φεγγάρι

και συνέχιζε ευχαριστημένο , διευθύνοντας τ’ αστέρια , την ορχήστρα του .

Κι εκεί , μέσα στον όμορφο χορό , ένα άρωμα κομψής γοητείας ,

ένα χέρι άλλο , ψυχρό , με τράβηξε μαζί του .

Αυτό το χέρι κοίταξα … και είδα έναν νεαρό ,

με τραβούσε και πάλι τρέχαμε για κάπου αλλού .

Είχε κάπα του ψυχρούς ανέμους

και καθώς τρέχαμε, τους μάζευε όλους πίσω του ,

η κάπα του ατέλειωτη .

Έσυρε το καράβι στην στεριά

και με οδήγησε κοντά σε δέντρα που υψώνονταν λυπημένα

και κοιμισμένα , ξεχνούσαν τα φύλλα τους κι αυτά έπεφταν κάτω ξεραμένα .

Φτάσαμε σε μια λίμνη κρύσταλλο

κι εκείνος με πήρε αγκαλιά σα να με αποχαιρετούσε .

Τότε κοίταξα το πρόσωπό του ,

είχε καστανοκόκκινα μαλλιά και μάτια σαν ξερά φύλλα των πλατάνων.

Κάναμε βόλτες , τρέχαμε γύρω από τη λίμνη

μέχρι που μια στιγμή αυτή ταράχτηκε .

Δυνατός αέρας φύσαγε κι ερχόταν προς εμάς ,

έχοντας έναν σκοπό , δήθεν ιερό .

Κι από εκεί μέσα , στα βάθη του ανέμου , είδα τη μορφή ενός άντρα .

Μέσα απ’ την ομίχλη βάδιζε κι ερχόταν προς εμένα.

Με πήρε από το χέρι κι αρχίσαμε να τρέχουμε, να τρέχουμε ,

 μη κοιτώντας πίσω μας .

Μέσα σε ομίχλη , κρύους ανέμους ,

μέσα απ’ το χορό κάποιων άσπρων νεραϊδών

που έτρεχαν εδώ κι εκεί , ρίχνοντας βελούδινη , ολόλευκη κουβέρτα

στης γης το χώμα , να κοιμηθεί για λίγο .

Κι από εκεί , απ’ την κούνια του ‘ξοχικού της Άνοιξης ,

στην πολυθρόνα της πλούσιας βίλας του Χειμώνα ,

δίπλα στο τζάκι , η φωτιά ζέσταινε την αγάπη μας .

Ο άντρας εκείνος που τρέχαμε μαζί ,

γκρίζοκάστανα τα μαλλιά του ,

κοιτάει έξω απ’ το παράθυρο .

Το βλέμμα του αν και κρύο, στοργικό, ενός πατέρα .

Στην αγκαλιά μου κρατούσα τον σπόρο της αγάπης μας,

ένα νεογέννητο μωρό .

Το ξανθό , το καστανοκόκκινο παλικάρι ήταν εκείνος ο άντρας !

Ένας άντρας, ο άντρας εκείνος που τρέχαμε πάντα μαζί ,

στις γειτονιές του χρόνου .

Ο άντρας εκείνος που τρέχαμε μαζί ,

μέναμε στο εξοχικό της Άνοιξης .

Ο άντρας εκείνος που τρέχαμε μαζί ,

στη λίμνη, που κάναμε βόλτες .

Ο άντρας εκείνος που τρέχαμε μαζί ,

στην βίλα του Χειμώνα τώρα ,

πίσω στο σπίτι μας .

Ο άντρας εκείνος που τρέχαμε μαζί ,

Εγώ, η ζωή κι αυτός ο χρόνος .

Ο άντρας εκείνος που τρέχαμε μαζί ,

‘‘ θα μου κρατάς το χέρι , να τρέχουμε μαζί σ’ όλη μας τη ζωή’’ !

 μέσα στον σάκο ενός μυρμηγκιού

που πάει ένα μακρινό ταξίδι ,

ίσα με επτά ανθρώπινα βήματα !